OpenLLM-France/wikimedia huggingface dataset:
# Cribrarula fallax

Cribrarula fallax :
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Cribrarula |
| Anv skiantel ||
| Cribrarula fallax (Smith,1881) ||
| D'ar vevoniezh e tenn ar pennad-mañ. ||
Cribrarula fallax a zo unan eus an daouzek spesad a vez renket er genad Cribrarula e kerentiad an hoc'higed-mor hervez Word Register of Marine species WoRMS. Ur spesad kregin ral-tre a vev e mervent Aostralia er Meurvor Habask an hini eo.

## Taksonomiezh

Diskrivet eo bet ar spesad gant E.A. Smith e 1881 dindan an anv genad Cribrarula$^,$.
Talvezout a ra anv latin ar spesad fallax, gwenn, hep chañs ebet da zont a benn.
Heñvelsterioù a zo hervez an diskriverien evit ar spesad-se daoust d'an anv Cribrarula fallax bezañ implijet un tamm muioc'h eget ar re all:
* Cypraea fallax (Smith, 1881) hervez ar re a renk an holl spesadoù Cypraeidae er spesad nemetañ Cypraea.

## Isspesadoù

Daou isspesad a zo bet diskrivet diouzh al lec'h ma vevont ha nebeut variadennigoù stumm pe liv :
* Cribrarula fallax antonellae Chiapponi, Lorenz & S. Marshall, 2013.
* Cribrarula fallax fallax (E. A. Smith, 1881).

## Bevoniezh

Kregin ral-tre a vez kavet marv war an aod (beached) pe dindan reier e-touesk spouennoù -mor dindan nebeut metroù donder an hini eo.

## Ment

Mentoù boutin ar c'hregin etre-se a zo etre 28 mm ha 33 mm hirder, met e c'hell bezañ kavet hiniennoù korrig betek 20 mm pe ramz betek 36 mm.

## Gwelout ivez

Spesadoù all ar genad Cribrarula gant livioù damheñvel ha dreist-holl Cribrarula exmouthensis .

## Kartenn al lec'hioù bevañ

Lec'h bevañ ar spesad a zo e mervent Aostralia er Meurvor Habask.

## Notennoù ha daveennoù

* ↑ Lec'hienn WoRMS Word Register of Marine species, bet sellet outi d'ar 14 a viz Eost 2015,http://www.marinespecies.org/aphia.php?p=taxdetails&id=391592(en)
* ↑ Lec'hienn WoRMS Word Register of Marines species, bet sellet outi d'ar 14 a viz Eost 2015,http://www.marinespecies.org/aphia.php?p=taxdetails&id=567762(en)
* ↑ Lorenz Felix & Hubert Alex, A guide to worldwide cowries, 2000, ti-embann Conchbooks, 2nd edition revised and enlarged, 584p, ISBN 3-925919-25-2 (en)
# Cribrarula gaskoini

Cribrarula gaskoini :
| Hoc'hig-mor Gaskoin ||
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Cribrarula |
| Anv skiantel ||
| Cribrarula gaskoini (Reeve,1846) ||
| D'ar vevoniezh e tenn ar pennad-mañ. ||
Cribrarula gaskoini a zo unan eus an daouzek spesad a vez renket er genad Cribrarula e kerentiad an hoc'higed-mor hervez Word Register of Marine species WoRMS. Ur spesad kregin divoutin a vev en inizi Hawaii er Meurvor Habask an hini eo.

## Taksonomiezh

Diskrivet eo bet ar spesad gant Reeve e 1846 dindan an anv genad Cribrarula hag hini ar spesad Cribrarula gaskoin$^,$.
Roet eo bet anv ar spesad gaskoini en enor dan Ao. J. S. Gaskoin, dastumer kregin a vro Saoz (1790-1858).
Heñvelsterioù a zo hervez an diskriverien evit ar spesad-se daoust d'an anv Cribrarula gaskoini bezañ implijet un tamm muioc'h eget ar re all:
* Cypraea gaskoini (Reeve, 1846) hervez ar re a renk an holl spesadoù Cypraeidae er spesad nemetañ Cypraea.
* Cribrarula gaskoinii (Reeve, 1846) dre fazi</ref>$^,$.

## Isspesadoù

N'eus isspesad ebet a zo bet diskrivet evit ar poent.

## Bevoniezh

Kregin divoutin a vez kavet war an aod vev betek 50 m donder dindan hag e-barzh koural an hini eo.

## Ment

Mentoù boutin ar c'hregin bihan-se a zo etre 15 mm ha 25 mm hirder, met e c'hell bezañ kavet hiniennoù korrig betek 10 mm pe ramz betek 30 mm.

## Gwelout ivez

Spesadoù all ar genad Cribrarula gant livioù damheñvel ha dreist-holl Cribrarula cumingii, Cribrarula catholicorum ha Cribrarula taitae .

## Kartenn al lec'hioù bevañ

Lec'h bevañ ar spesad a zo en inizi Hawaii er Meurvor Habask .

## Notennoù ha daveennoù

* ↑ Lec'hienn WoRMS Word Register of Marine species, bet sellet outi d'ar 14 a viz Eost 2015, http://www.marinespecies.org/aphia.php?p=taxdetails&id=391592(en)
* ↑ Lec'hienn WoRMS Word Register of Marines species, bet sellet outi d'ar 14 a viz Eost 2015,http://www.marinespecies.org/aphia.php?p=taxdetails&id=529735(en)
* 1 2 Lorenz Felix & Hubert Alex, A guide to worldwide cowries, 2000, ti-embann Conchbooks, 2nd edition revised and enlarged, 584p, ISBN 3-925919-25-2 (en)
# Cribrarula esontropia

Cribrarula esontropia :
| Hoc'hig-mor esontropia ||
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Cribrarula |
| Anv skiantel ||
| Cribrarula esontropia (Duclos,1833) ||
| D'ar vevoniezh e tenn ar pennad-mañ. ||
Cribrarula esontropia a zo unan eus an daouzek spesad a vez renket er genad Cribrarula e kerentiad an hoc'higed-mor hervez Word Register of Marine species WoRMS. Ur spesad kregin ral a-walc'h a vev er Meurvor Indez en inizi Maskaregnez betek Madagaskar an hini eo.

## Taksonomiezh

Diskrivet eo bet ar spesad gant Duclos e 1833 dindan an anv genad Cypraea$^,$.
Heñvelsterioù a zo hervez an diskriverien evit ar spesad-se daoust d'an anv Cribrarula esontropia bezañ implijet un tamm muioc'h eget ar re all:
* Cypraea esontropia (Linnaeus, 1758) hervez ar re a renk an holl spesadoù Cypraeidae er spesad nemetañ Cypraea.
* Cribrarula esontropia esontropia (Linnaeus, 1758) anv an isspesad tip.

## Isspesadoù

Tri isspesad a zo bet diskrivet diouzh al lec'h ma vevont ha nebeut variadennigoù stumm pe liv :
* Cribrarula esontropia cribellum (Gaskoin, 1849) a vev e e inizi Maskaregnez betek Madagaskar.
* Cribrarula esontropia francescoi Lorenz, 2002 a vev e Su Madagaskar
* Cribrarula esontropia esontropia (Duclos, 1833) a vev e inizi Maskaregnez

## Bevoniezh

Kregin ral a-walc'h a vez kavet an aliesañ etre 20 m ha 40 m donder gant splujerien dindan reier ha koural.

## Ment

Mentoù boutin ar c'hregin etre-se a zo etre 13 mm ha 25 mm hirder, met e c'hell bezañ kavet hiniennoù korrig betek 10mm pe ramz betek 32 mm.

## Gwelout ivez

Spesadoù all ar genad Cribrarula gant livioù damheñvel ha dreist-holl Cribrarula cribraria

## Kartenn al lec'hioù bevañ

Lec'h bevañ ar spesad a zo er Meurvor Indez en inizi Maskaregnez betek Madagaskar .

## Notennoù ha daveennoù

* ↑ Lec'hienn WoRMS Word Register of Marine species, bet sellet outi d'ar 21 a viz Meurzh 2015, http://www.marinespecies.org/aphia.php?p=taxdetails&id=391592(en)
* ↑ Lec'hienn WoRMS Word Register of Marines species, bet sellet outi d'ar 22 a viz Meurzh 2015,http://www.marinespecies.org/aphia.php?p=taxdetails&id=396629(en)
* ↑ Lorenz Felix & Hubert Alex, A guide to worldwide cowries, 2000, ti-embann Conchbooks, 2nd edition revised and enlarged, 584p, ISBN 3-925919-25-2 (en)
# Cribrarula exmouthensis

Cribrarula exmouthensis :
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Cribrarula |
| Anv skiantel ||
| Cribrarula exmouthensis (Melvill,1888) ||
| D'ar vevoniezh e tenn ar pennad-mañ. ||
Cribrarula exmouthensis a zo unan eus an daouzek spesad a vez renket er genad Cribrarula e kerentiad an hoc'higed-mor hervez Word Register of Marine species WoRMS. Ur spesad kregin divoutin a vev e Gwalarn Aostralia er Meurvor Habask an hini eo.

## Taksonomiezh

Diskrivet eo bet ar spesad gant Melvill e 1888 dindan an anv genad Cypraea hag hini ar spesad Cypraea cribraria var. Exmouthensis$^,$.
Dont a ra anv ar spesad exmouthensis eus hini Golf Exmouth en Aostralia ar C'hornôg.
Heñvelsterioù a zo hervez an diskriverien evit ar spesad-se daoust d'an anv Cribrarula exmouthensis bezañ implijet un tamm muioc'h eget ar re all:
* Cypraea exmouthensis (Melvill, 1888) hervez ar re a renk an holl spesadoù Cypraeidae er spesad nemetañ Cypraea.

## Isspesadoù

Pevar isspesad a zo bet diskrivet diouzh al lec'h ma vevont ha nebeut variadennigoù stumm pe liv :
* Cribrarula exmouthensis abrolhensis Lorenz, 2002.
* Cribrarula exmouthensis magnifica Lorenz, 2002.
* Cribrarula exmouthensis rottnestensis Lorenz, 2002 a vev e mervent Aostralia.
* Cribrarula exmouthensis exmouthensis (Melvill, 1888).

## Bevoniezh

Kregin divoutin a vez kavet war an aod vev betek muioc'h eget 100 m donder an hini eo.

## Ment

Mentoù boutin ar c'hregin etre-se a zo etre 20 mm ha 31 mm hirder, met e c'hell bezañ kavet hiniennoù korrig betek 14 mm pe ramz betek 42 mm.

## Gwelout ivez

Spesadoù all ar genad Cribrarula gant livioù damheñvel ha dreist-holl Cribrarula cribraria .

## Kartenn al lec'hioù bevañ

Lec'h bevañ ar spesad a zo e Gwalarn Aostralia er Meurvor Habask .

## Notennoù ha daveennoù

* ↑ Lec'hienn WoRMS Word Register of Marine species, bet sellet outi d'ar 21 a viz Meurzh 2015, http://www.marinespecies.org/aphia.php?p=taxdetails&id=391592(en)
* ↑ Lec'hienn WoRMS Word Register of Marines species, bet sellet outi d'ar 26 a viz Meurzh 2015,http://www.marinespecies.org/aphia.php?p=taxdetails&id=396631(en)
* ↑ Lorenz Felix & Hubert Alex, A guide to worldwide cowries, 2000, ti-embann Conchbooks, 2nd edition revised and enlarged, 584p, ISBN 3-925919-25-2 (en)
# Cribrarula gravida

Cribrarula gravida :
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Cribrarula |
| Anv skiantel ||
| Cribrarula gravida Moretzsohn, 2002 ||
| D'ar vevoniezh e tenn ar pennad-mañ. ||
Cribrarula gravida a zo unan eus an daouzek spesad a vez renket er genad Cribrarula e kerentiad an hoc'higed-mor hervez Word Register of Marine species WoRMS. Ur spesad kregin ral ha nevez diskrivet a vev e gevred Aostralia er Meurvor Habask an hini eo.

## Taksonomiezh

Diskrivet eo bet ar spesad gant Moretzsohn e 2002 dindan an anv genad Cribrarula hag hini ar spesad Cribrarula gravida.
Talvezout a ra anv latin ar spesad gravida an hini o tougen.
Heñvelsterioù a zo hervez an diskriverien evit ar spesad-se daoust d'an anv Cribrarula gravida bezañ implijet un tamm muioc'h eget ar re all:
* Cypraea gravida Moretzsohn, 2002 hervez ar re a renk an holl spesadoù Cypraeidae er spesad nemetañ Cypraea.

## Isspesadoù

N'eus isspesad ebet a zo bet diskrivet evit ar poent.

## Bevoniezh

Kregin ral ha nevez diskrivet an hini eo.

## Ment

Mentoù boutin ar c'hregin etre-se a zo 35 mm hirder.

## Gwelout ivez

Spesadoù all ar genad Cribrarula gant livioù damheñvel.

## Kartenn al lec'hioù bevañ

Lec'h bevañ ar spesad a zo e gevred Aostralia en Sukembre-Nevez (New South Wales) er Meurvor Habask .

## Notennoù ha daveennoù

* ↑ Lec'hienn WoRMS Word Register of Marine species, bet sellet outi d'ar 14 a viz Eost 2015,http://www.marinespecies.org/aphia.php?p=taxdetails&id=391592(en)
* ↑ Lec'hienn WoRMS Word Register of Marines species, bet sellet outi d'ar 14 a viz Eost 2015,http://www.marinespecies.org/aphia.php?p=taxdetails&id=395548(en)
# Cribrarula garciai

Cribrarula garciai :
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Cribrarula |
| Anv skiantel ||
| Cribrarula garciai Lorenz & Raines, 2001 ||
| D'ar vevoniezh e tenn ar pennad-mañ. ||
Cribrarula garciai a zo unan eus an daouzek spesad a vez renket er genad Cribrarula e kerentiad an hoc'higed-mor hervez Word Register of Marine species WoRMS. Ur spesad kregin ral ha nevez diskrivet a vev en Enez Pask er Meurvor Habask an hini eo.

## Taksonomiezh

Diskrivet eo bet ar spesad gant Lorenz ha Raines e 2001 dindan an anv genad Cribrarula.
Dont a ra anv ar spesad garciai eus hini An aotroù Garcia.
Heñvelsterioù a zo hervez an diskriverien evit ar spesad-se daoust d'an anv Cribrarula garciai bezañ implijet un tamm muioc'h eget ar re all:
* Cypraea garciai Lorenz & Raines, 2001 hervez ar re a renk an holl spesadoù Cypraeidae er spesad nemetañ Cypraea.

## Isspesadoù

n'eus isspesad ebet a zo bet diskrivet evit ar poent.

## Bevoniezh

Kregin ral ha nevez diskrivet an hini eo.

## Gwelout ivez

Spesadoù all ar genad Cribrarula.

## Kartenn al lec'hioù bevañ

Lec'h bevañ ar spesad a zo e Enez Pask er Meurvor Habask .

## Notennoù ha daveennoù

* ↑ Lec'hienn WoRMS Word Register of Marine species, bet sellet outi d'ar 14 a viz Eost 2015, http://www.marinespecies.org/aphia.php?p=taxdetails&id=391592(en)
* ↑ Lec'hienn WoRMS Word Register of Marines species, bet sellet outi d'ar 14 a viz Eost 2015,http://www.marinespecies.org/aphia.php?p=taxdetails&id=457766(en)
# Douaroniezh Strabon

Douaroniezh Strabon a vez lavaret eus an oberenn henc'hresianek anvet Γεωγραφικά Geōgraphiká, skrivet gant an douaroniour henc'hresian Strabon, a vodas e 17 levrenn e anaoudegezh eus an douaroniezh en e amzer.
Un Henc'hresian desket ha keodedour roman e oa Strabon, a grogas gant e labour war-dro ar bloaz 20 kent JK. Un embannadur a oa bet e 7 kent JK, ha goude-se e oa adkroget gant e labour. Erziwezh e oa bet embannet an oberenn e bloavezh e dremenvan.

## Liammoù diavaez

a vo kavet e Wikimedia Commons.
* (el) (fr) Γεωγραφικά Geōgraphiká
* Douaroniezh Strabon
* Germaine Aujac : Strabon et son temps
# Douarour

Un douarour a zo ur skiantour hag a bleustr war ar voul-douar, hec'h istor hag ar pezh a ya d'hec'h ober, ar vein hag all. Implijet e vez ar ger geologour ivez.
# Douargimiezh

An douargimiezh zo ur skiant a implij binvioù ha meizadoù ar gimiezh evit studiañ an Douar hag al lodennoù disheñvel anezhañ. Astennet eo bet ivez d'ar studi eus ar c'horfoù oabl all (planedennoù, meteoritoù).
# Douaroniezh Henegipt

* Pennad lodek eus Lec'hioù Henegipt
* Lec'hioù
* Nomoù / Kêrioù
* Monumantoù / Temploù
* Takadoù bro
* Goueled Egipt / Kreiz Egipt
* Gorre Egipt / Nubia
* Lec'hiadur
Heñvel a-walc'h e oa, a-benn ar fin, Douaroniezh Henegipt, ouzh douaroniezh Egipt a-vremañ.
* k(e)m(e)t, "an douar du".

## Hin

Ur vro damdezherzhel he hinad eo Egipt. N'eus nemet a-hed ar wrimenn strujus a bep tu d'an Nil, e delta an Nil hag en un nebeud oazizoù strewet e c'hall Mab-den bevañ. Emañ ar peurrest eus ar vro dindan ar gouelec'h : dezerzh Libia er c'hornôg, dezerzh Arabia er reter hag ar Sinai er biz.
Emañ an dezherzhadur o vont war-raok er vro abaoe pell ha gounezet en deus an dezerzh war an douaroù strujus. Soñjal a reer e oa ar vro en-dro da biramidennoù kompezenn Gizah dindan ur savanenn da vare m'int bet savet. Hiziv eo dezherzhel-mik. Pa oa ar vro en he bog, dreist-holl a-drugarez d'an dourañ, o deus gallet an dud gorrekaat an dezherzhadur. Nevez zo c'hoazh, dre grouiñ oazizoù kalvezel, ez eus bet gallet distreiñ tachennoù a oa e-kreiz an dezerzh da vare an Henamzer dija evit ma vefe tu d'an dud bevañ enno.
Dic'hlann bloaziek an Nil a oa darvoud pennañ ar bloaz evit Egiptiz an Henamzer (kregiñ a rae deiz kentañ ar bloaz pa oa tres sevel gant an dour). Hiziv eo bet kanoliet doureier an Nil gant stankell uhel Asouan met gwechall e tic'hlannent, hag e c'holoent un darn vat eus an trowardroioù en ur zegas ganto ul lec'hid du prizius (alese anv ar vro en Egipteg) a veze strujusaet an douaroù gantañ. Pinvidigezh ar vro a zeue eus an dic'hlann-se. Koulskoude e c'halle bezañ drastus an dourbeuz ivez pa save re, pe spontus an dienez er vro pa ne save ket a-walc'h an dour. Emplegadennoù bras-tre zo bet war ekoreizhiad traoñienn an Nil pa'z eus bet lakaet un termen, koulz lavaret, d'an dic'hlannañ bloaziek-se.

## Harzoù

Madik e klot harzoù "hengounel" Henegipt gant re ar Stad vodern a-vremañ. Er Rouantelezh Kozh e veze bevennet ar vro gant ar mor Kreizdouar en norzh, gant an dourlamm kentañ er su, gant dezerzh Libia er c'hornôg ha gant ar mor ruz ha dezerzh ar Sinai er reter. Dreist-holl eo bevennoù ar su o deus fiñvet a-hed ar c'hantvedoù. Da vareoù zo eo aet levezon Egipt betek Gorre Nubia er su, Azia-vihan betek an Amourou (e Siria) en hanternoz ha glannoù en Eufrat e reter. Atav eo bet berr beli Egipt war Siria-Palestina ha n'eo morse aet pelloc'h eget Palestina. E-pad ar Marevezhioù Etre e veze disrannet ar galloud hag e rene ar Faraoned war rouantelezhioù bihan-tre a-wechoù, evel Roueed an XIII$^{vet}$ tierniezh.

## Aozadur

Rannet e oa tiriad Egipt e rannvroioù melestradurel anvet nomoù. Renet e vezent en anv ar Faraon gant nomarked. Peurliesañ ne oa nemet rannoù melestradurel boutin eus an nomoù met pa veze gwanaet ar galloud kreiz e c'hallent bezañ emrenoc'h. E-pad ar Marevezhioù Etre e c'hallent dont da vezañ gwir priñselezhioù dizalc'h. Cheñch-dicheñch eo bet ment ha niver an nomoù a-hed Henamzer Egipt, ha pa vefe chomet stabil a-walc'h ar c'hreizennoù pennañ anezho.

## Ar rannvroioù

* Goueled Egipt
* Kreiz Egipt
* Gorre Egipt
* Nubia

## Gwelet ivez

* Egipt
* Douaroniezh
* Douaroniezh Egipt
* Nil
# Battlefield: Bad Company

Battlefield: Bad Company a zo ur c'hoari tenn d'eus an heuliad Battlefield Serie bet sevenet gant ar studio Digital Illusions Ce hag embannet gant Electronic Arts pe EA Games d'an 28 a viz Even 2008.
Aergelc'h ar c'hoari a zo dammwir gant ur brezel savet etre ar Stadoù-unanet Amerikan ha Rusia.
An tu a zo d'e c'hoari war XBOX 360 ha Playstation 3.
Disheñvel ez eo d'eus c'hoarioù all an heuliad dre ma vezer soubet en ur skipailh soudarded pa c'hoarier e-unan.

## Istor ar c'hoari

Emaoc'h engouestlet er strollad soudard B, lec'h ma vez kaset ar re a hegas an ofiserien pe ar re kondaonet gant an arme 'pezh a zispleg anv ar c'hoari Battlefield : Bad Company.
Dre-se e vezer kaset e-tal evit an holl emgannioù dre ma vezer ur soudard a netra evit an arme.
Ur wech kroget gant a brezel e klev ar strollad stourm B kaoz d'eus aour kuzhet 'pezh a lak anezho da vont gant o brezel dezho evit e adtapout evito pell d'eus ur soñj brogarour.

## Tudennoù ar c'hoari

* Preston Marlowe (ar c'hoarier)
* Sergent Redford (penn ar strollad stourm B)
* Sweetwater (teknikour, arbenikaet gant an eskemmoù radio)
* Haggard (arbenikaet war an danvez-tarzh)

## Tro-dro d'ar c'hoari

* Ur sinadeg a zo bet ha chomet diefed evit ma vefe embannet ar c'hoari Battlefield Bad Company war an urzhiataer.
* Fent a zo bet plantet er c'hoari dre ar mouezhioù ha dreist-holl an advouezhiañ hag ar sonerezh dic'hortoz.
* Ul lod eus istor Battlefield : Bad Company a zo bet awenet pe kopiet adal hini an heulienn The A-Team hag ar film The Dirty Dozen.

## Liammoù

Lec'hienn ofisiel Battlefield bad company
Filmig kinnig Battlefield : Bad Company
# Battlefield: Bad Company 2 Vietnam

Battlefield: Bad Company 2 Vietnam a zo ur c'hoari eus an heuliad c'hoarioù video Battlefield Serie. Bet eo un heulienn adnevesaet eus ar c'hoari Battlefield Vietnam.
Un ouzhpennadur d'ar c'hoari Battlefield: Bad Company 2 ez eo, a ro an tu d'ar c'hoarierien da vont etrezek brezel Vietnam. An tu a vo kavet d'e c'hoari war urzhiataer, Xbox 360, ha PlayStation 3.
Pemp kartenn nevez "armoù" ha "mekanikoù" adsavet adal gwirvoud ar brezel-se, setu nevezenti an ouzhpennadur.

## Kartennoù ar c'hoari

* Bon Strategiel
* Torgenn 137
* Templ Cao Son
* Traoñienn Phu Bai
* Aozadur emgann Hastings

## Aergelc'h istorel

* Brezel Vietnam emgann e Phu Bai
* Oberiadur emgann Hastings
* Bell UH-1 Iroquois a c'haller implijout er c'hoari
* Bon strategiel an 3de rannlu Marines e brezel Viêt-Nam

## Liammoù diavaez

* Filmig kinnig ar c'hoari Battlefield Bad Company 2 Vietnam
* Lec'hienn ofisiel ar c'hoari Battlefield bad Company 2 Vietnam
* Filmig c'hoari Battlefield : Bad Company 2 Vietnam Operation Hastings
* Filmig tañva ofisiel d'ar c'hoari
# Battle for Wesnoth

The Battle for Wesnoth :
| Diorroer | David White ha tud all |
| Rummad | strategiezh |
| Doare ar c'hoari | Ur c'hoarier pe meur a hini |
| Media | da bellgargañ |
The Battle for Wesnoth (An emgann evit Wesnoth), a-wechoù anvet Wesnoth, a zo ur c'hoari strategiezh e tro-dre-dro kemmesk gant ur c'hoari video RPG savet gant David White hag embannet e miz Even 2003. Ur c'hoari frank eo.
Tremen a ra en ur bed faltazi. Gallout a reer prenañ unanennoù gant aour, a vez gounezet o kemer keriadennoù. Gallout a reer adimplij an unanennoù ha miret eo evel-se o poentoù skiant-prenet. Gallout a reer c'hoari an-unan, war Internet pe e LAN.

## Notennoù ha daveennoù

* ↑ http://www.wesnoth.org/wiki/Credits team
# Battle in 5 Seconds After Meeting

Battle in 5 Seconds After Meeting ("Emgann a-barzh 5 eilenn goude kejet", japaneg : 出会って5秒でバトル, Hepburn : Deatte 5-byō de Batoru) zo un heuliad manga japanat skrivet gant Saizō Harawata ha treset gant Kashiwa Miyako.
Embannet eo bet da gentañ er savenn MangaONE gant Shogakukan ha war al lec'hienn Internet Ura Sunday war ar memes tro abaoe miz Eost 2015. Goude-se eo bet embannet e stumm 16 tankōbon e miz Meurzh 2021. Un adsevel eo eus ur webcomic gant Harawata ha heñvelanvet. Un adsevel doare tresadenn-vev zo bet savet gant SynergySP ha Vega Entertainment (gant sikour ar Studio A-Cat) da vezañ skignet adalek an 13 a viz Gouehere 2021.
# Battista Malatesta

Battista Malatesta, pe Iohanna Baptista Malatesta, anavezet ivez evel Battista di Montefeltro ( Urbino 1384-1448 Foligno) a oa ur varzhez italian eus Urbino, eus an tiegezh Montefeltro.

## He buhez

Merc'h e oa da Antonio II da Montefeltro, kont Urbino, ha da Agnesina dei Prefetti di Vico, ha nizez da Federico II da Montefeltro. E 1405 e timezas d'an dug Galeazzo Malatesta, hag ur verc'h o doe, Elisabetta, hag un niz, Costanza da Varano.
He fried Galeazzo a renas e Pesaro, adal 1429 betek 1431, pa voe harluet. Ha hi neuze da repuiñ heptañ da Urbino,ma oa bet savet ha maget.
Relijius kenañ e oa, ha pa intañvezas ez eas da leanez da vanati Sant'Urbano, e Foligno, en urzh Santa Chiara,ma kemeras an anv a Suor Girolama. War urzh ar pab ez eas alese gaznt leanezed arall da vanati Monteluce da gentañ, ha goude da da vanati nevez Urbino, ma voe brudet he madelezh.

## De studiis et litteris

Desket e oa Battista war ar yezhoù hag ar brederouriezh, barzhez ha prezegerez e oa. Kenskrivañ a rae gant lenneien all evel Leonardo Bruni. Ul lizher gant Leonardo Bruni zo bet skrivet da Battista Malatesta de Montefeltro, hag anvet « De studiis et litteris », a oa bet savet en 1424. Ennañ e ra dave Bruni d'ur programm studioù evit ar merc'hed, o resisaat n'eo ket graet an anaoudegezh evit bezañ miret gant ar wazed hag e c'hall ar studioù bezañ graet gant paotred koulz ha gant merc'hed.
Battista a saludas an impalaer Sigismund Luksembourg pa dremenas dre Urbino e 1433 gant ur brezegenn e latin a voe kavet mat a-walc'h, un hanter kantved goude, da vezañ miret war baper.

## Notennoù

* ↑ Battista Malatesta, Enciclopedia Treccani
# Battlefield: Bad Company 2

Battlefield: Bad Company 2, rr c'hoari d'eus an heulienn c'hoarioù video Battlefield Serie ez eo. Savet ez eo bet gant ar studio Digital Illusions Ce hag embannet gant Electronic Arts pe EA games e miz meurzh 2010.
Ur c'hoari feuls ez eo mennet da vont etrezek c'hoarierien gour anezho.

## Istor ar c'hoari

Aergelc'h an istor a zo unan ijinet en dazont tost, ur brezel a zo savet etre Rusia hag ar Stadoù-unanet Amerikan.

## Heuliad

Un ouzhpennadur DLC a zo bet d'ar c'hoari Battlefield : Bad Company 2 anveet Battlefield: Bad Company 2 Vietnam e Kerzu 2010.
Un ouzhpennadur all doare DLC a zo bet d'ar 3 a viz Kerzu 2010 anveet Battlefield Bad Company 2: SPECACT Kit Upgrade

## Liammoù diavaez

Lec'hienn ofisiel Battlefield Bad Company2
Filmig kinnig Battlefield : Bad Company 2

## Notennoù ha daveennoù

* ↑ http://store.steampowered.com/app/24963/